《扫花游 眼镜》
清代·聂树楷

明分秋水，又薄剪春云，轮悬双照。衰龄渐眊，喜看花雾里，自他有耀。

银海光摇，细字灯前能校。旁人笑。笑转磨寒驴，维妙维肖。

花详翻更巧。看裙屐少年，金丝耳绕。风云变了。正迷离五色，全无分晓。

刺目纷纷，不苦冥然更好。欲除掉眼中人，可怜吾老。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。